சேவாக் அவுட்டான பின், கிட்டத்தட்ட 108 பந்துகளுக்கு மேல் நான்குகள் எதுவும் போகவில்லை. அதன்பின் பீட்டர்சன் பந்தில் திராவிட் மிட் ஆனில் ஒரு நான்கு அடித்தார். அதுதான் திராவிட் உருப்படியாக அடித்த முதல் நான்கு. தொடர்ந்து கங்குலி சற்றே மனதிடத்துடன் விளையாடினார். ரன்களும் அவருக்கு வர ஆரம்பித்தது. ஆனாலும் அவ்வப்போது எண்டினி வீசிய அலவு குறைந்து எழும்பி வரும் பந்துகளில் மிகவும் சிரமப்பட்டார். கையிலும், உடலிலும் பலமுறை அடிவாங்கினார். இந்த ஆடுகளத்தில் இன்னமும் சிறிது உயிர் இருந்திருந்தால் மிகப்பெரும் கங்குலியின் வாழ்க்கை சோகமாகிப்போயிருக்கும். தேநீர் இடைவேளையின்போது இந்தியா 338/3 என்ற எண்ணிக்கையில் இருந்தது.